Մյունստերի համալսարան

«Մյունստերի համալսարանը» (գերմ.՝ Westfälische Wilhelms-Universität Münster, WWU) պետական համալսարան, որը գտնվում է Գերմանիայի Հյուսիսային Հռենոս-Վեսթֆալիա նահանգի Մյունստեր քաղաքում։ Այն Գերմանիայի հինգերորդ խոշորագույն համալսարանն է և գերմանական մտավոր կյանքի առաջատար կենտրոններից մեկը՝ ունենալով ավելի քան 43,000 ուսանող, 15 ֆակուլտետ, 120 և ավելի ուսումնական ոլորտներ։ Համալսարանն առաջարկում է առարկաների լայն շրջանակ՝ գիտության, հասարակական գիտությունների և հումանիտար գիտությունների ոլորտներում։ Որոշ դասընթացներ դասավանդվում են նաև անգլերեն լեզվով՝ ներառյալ ասպիրանտուրայի ծրագրերը, ինչպես նաև՝ գեոինֆորմատիկայի, աշխարհագրական տեխնոլոգիաների և տեղեկատվական համակարգերի ասպիրանտուրայում։ Պրոֆեսորներն ու նախկին ուսանողները նվաճել են Եվրոպայում ամենահեղինակավոր և ամենալավ ֆինանսավորվող Լեյբնիզի տասը մրցանակներ և մեկ Ֆիլդսյան մրցանակ։ Մյունստերի համալսարանը հաջող է հանդես եկել նաև Գերմանիայի կառավարության Գերազանցության Նախաձեռնության իրականացման գործում։ Պատմություն Համալսարանի պատմությունը սկսվել է 1588 թվականին հիմնադրված «Մյունստերի Եսուիթ» քոլեջից և 1040 թվականին հիմնադրված Լիբֆրաուեն մենաստանից, որտեղից էլ համալսարանը վերցրել է իր կնիքը։ Մենաստանը լուծարվեց 1773 թվականին, և 1780 թվականի ապրիլի 16-ին դրա միջոցները օգտագործվեցին՝ հիմնադրելու Մյունստերի համալսարանը։ 1631 թվականին Ուրբանոս VIII-ը և Հռոմեական կայսրության կայսր Ֆերդինանդ II-ն արտոնություններ շնորհեցին համալսարան հիմնել Մյունստերում։ Այնուամենայնիվ, ֆինանսավորման բացակայության պատճառով, այն շահագործման է հանձնվել միայն 1780 թվականին չորս ֆակուլտետներով՝ իրավագիտություն, բժշկություն, փիլիսոփայություն և աստվածաբանություն ։ 1843 թվականին այն վերանվանվեց «Աստվածաբանության և փիլիսոփայության ակադեմիա» (ոչ պաշտոնական «Մյունստերի ակադեմիա»)։ Հաստատության հիմնարկեքի արարողությունը կատարել է Ֆրանց Ֆրայհեր ֆոն Ֆյուրստենբերգը։ Համալսարանն իր ներկայիս անունը ստացել է 1907 թվականի օգոստոսի 22-ին կայսր Վիլհելմ II-ի կողմից։ Եվրոպական աստիճաններ 1999 թվականին սկսվեց Բոլոնիայի գործընթացը ՝ ուղղված բարձրագույն կրթության որակավորումների չափանիշների և որակի համադրելիության ապահովմանը։ Մյունստերի բիզնեսի կառավարման և տնտեսագիտության դպրոցն առաջինն էր, որ սահմանեց բակալավրի և մագիստրոսի կոչումները։ 2006-2007 ուսումնական տարվա ձմեռային կիսամյակում գրեթե բոլոր ուսումնական ծրագրերը փոփոխվել են բակալավրիատի/մագիստրատուրայի համակարգին համապատասխան։ Բացառություն են կազմել միայն բժշկության, ստոմատոլոգիայի, դեղագործության և իրավագիտության պետական քննությունները ։ Դասակարգում Մյունստերի համալսարանը գերմանական U15 ասոցիացիայի անդամ է, որը Գերմանիայի տասնհինգ խոշոր հետազոտական-ինտենսիվ և առաջատար բժշկական համալսարանների կոալիցիա է ՝ լիարժեք կարգապահական սպեկտրով։ Լայդենի համալսարանի վարկանիշում Մյունստերը զբաղեցնում է երրորդ տեղը լավագույն գերմանական համալսարանների շարքում՝ անկախ վարկանիշի չափից։ Զարգացած ճյուղերից են՝ մաթեմատիկա, քիմիա, բժշկություն և բիզնես հետազոտություններ։ Համաձայն Շանհայի համալսարանական դասակարգման ՝ Մյունստերի համալսարանը քիմիայի չորրորդ լավագույն գերմանական համալսարանն է (քիմիայի ոլորտում 46-րդ լավագույն համալսարանը աշխարհում)։ Մաքս Պլանկի մրցանակի երկու դափնեկիրներ և Գոթֆրիդ Վիլհելմ Լայբնիցի մրցանակակիրներ ներկայումս մաթեմատիկական ֆակուլտետի պրոֆեսորներ են։ Կառուցվածք Բողոքական աստվածաբանության ֆակուլտետ Կաթոլիկ աստվածաբանության ֆակուլտետ Իրավագիտության Տնտեսագիտության (Մյունստերի բիզնեսի կառավարման և տնտեսագիտության դպրոց) ֆակուլտետ Առողջության գիտության ֆակուլտետ (բժշկություն և ստոմատոլոգիա) Փիլիսոփայության ֆակուլտետ Կրթական և սոցիալական գիտությունների ֆակուլտետ Կապի գիտության ինստիտուտ (IfK) (PR, լրագրություն, մեդիա գիտություն) Հոգեբանության և սպորտի գիտության ֆակուլտետ Պատմության / փիլիսոփայության ֆակուլտետ Բանասիրության ֆակուլտետ Բնական գիտությունների և մաթեմատիկայի ֆակուլտետ Մաթեմատիկայի և համակարգչային գիտության ֆակուլտետ Ֆիզիկայի ֆակուլտետ Քիմիայի և դեղագործության ֆակուլտետ Կենսաբանության ֆակուլտետ Երկրի գիտության ֆակուլտետ Երաժշտության ֆակուլտետ Գրադարան Համալսարանի կենտրոնական գրադարանը Մյունստերի համալսարանական և պետական գրադարանն է, որը հանդիսանում է նաև Վեստֆալիայի տարածաշրջանային գրադարանը։ 2011 թվականի դրությամբ գրադարանն ունի ավելի քան 6,2 միլիոն հատոր, որից 2.68 միլիոն հատորը պահվում է գրադարանում, իսկ 3,53 միլիոն հատորը պահվում է 146 ֆակուլտետի և ֆակուլտետային գրադարաններում։ Դրանցից 47.350-ը էլեկտրոնային հոդվածներ և թերթեր են ։ Հետաքրքիր փաստեր Մյունստերի այգին համալսարանի պատմական բուսաբանական այգին է։ Ուսանողական կյանք Համալսարանն առաջարկում է շատ ակտիվ ուսանողական կյանք։ Համալսարանի մարզական ակումբն առաջարկում է ավելի քան 100 մարզական դասընթացներ, մարզական շրջագայություններ, հետագա կրթություն և միջազգային մրցաշարեր։ Համալսարանի ՏՏ ոլորտը տրամադրում է տեղեկատվության մշակման և հաղորդակցության տեխնոլոգիաների կենտրոնացված ծառայություններ։ Այն հնարավորություն է տալիս ուսանողներին սովորելու ՏՏ ստանդարտ և հատուկ ծրագրեր։ Օտար լեզուներ կարելի է սովորել համալսարանի լեզվական կենտրոնում ։ Այն առաջարկում է ավանդական լեզվի դասընթացներ, տանդեմի դասընթացներ (տարբեր մայրենի լեզուներով երկու անձ հանդիպում են, որպեսզի միմյանցից սովորեն) և լեզվական վկայագրեր (օրինակ ՝ Յունիսերտ)։ Մշակութային ծրագիրը ներառում է նաև տարբեր թանգարաններ, երաժշտություն (երգչախմբեր, համույթներ, նվագախումբ), թատրոններ և կինոթատրոններ ։ Ուսանողական կազմակերպությունները, ինչպիսիք են ԱՅՍԵԿը, Եվրոպական ուսանողների ֆորումը և շատ ավելի կազմակերպություններ, ներկայացված են բարձր անդամակցությամբ։ Մյունստեր քաղաքն ինքնին շատ ակտիվ գիշերային կյանք ունի ՝ ավելի քան 1000 բար և ակումբ։ Որպես Վեստֆալյան հաշտության քաղաք՝ Մյունստերը նույնպես ունի շատ հարուստ մշակութային կյանք։ Ականավոր շրջանավարտներ Յոհաննես Գեորգ Բեդնորց (ծնվել է 1950 թվականին), Նոբելյան մրցանակակիր (1987) Ուրսուլա ֆոն դեր Լեյեն (ծնվել է 1958 թվականին), բժիշկ, Եվրոպական հանձնաժողովի նախագահ Քուրթ Շումախեր (1895–1952), քաղաքական գործիչ Կարլ Ուայերստրաս (1815–1897), մաթեմատիկոս Արթուր Վայֆերիխ (1884–1954), մաթեմատիկոս Տես նաև Կրթությունը Գերմանիայում Մաքս Պլանկի անվան հետազոտական ինստիտուտ Ծանոթագրություններ Արտաքին հղումներ Official site